สวัสดีค่าาา ห่างหายไปนานกับการรีวิวร้านอาหารอร่อยๆ คิดถึงกันมั่งป่าว (ใครจะคิดถึงแกกันยะ??) วันนี้ก็จะมารีวิวร้านอาหารที่ชื่อเก๋มากๆ เลยนะคะ 'ที แต่ เตี้ยม' ตั้งอยู่หน้าตลาด อตก. นี่เอง ไปดูกันเลยเนอะว่าทานอะไรมาบ้าง
- บะหมี่ปลาทอด - ปกติเราจะเคยเจอเคยทานแต่พวกบะหมี่ไก่ทอด บะหมี่หมูแดงใส่เกี๊ยว อะไรพวกนี้ใช่มั้ยคะ แต่ที่ร้านนี้ค่ะ ใช้เป็นเนื้อปลากะพงชิ้นโตๆ ชุบแป้งทอดแทนล่ะ หน้าตาสีสันน่าทานมาก กลิ่นหอมด้วย ส่วนตัวคิดว่ารสชาติจะคล้ายๆ กุ้งอบวุ้นเส้นนะ เวลาทานก็จิ้มกับน้ำจิ้มซีฟู้ดเพื่อตัดเลี่ยนค่ะ
- เซ็ทข้าวมันไก่อบ - จานนี้มาเป็นเซ็ทเลยค่ะ ข้าวมัน 1 ถ้วย, ไก่อบชิ้นโตๆ , น้ำซุป , น้ำจิ้มแจ่ว และผลไม้เป็นสับปะรด
- ก๋วยเตี๋ยวคั่วไก่ - จานนี้หน้าตาน่าทาน ส่วนรสชาติก็คล้ายคลึงกับคั่วไก่ที่เราหาทานกันได้ทั่วไปค่ะ
- ปอเปี๊ยะแฮมชีส - จานนี้เป็นอาหารทานเล่นค่ะ ปกติจะได้ทานแค่ขนมปังแฮมชีส แต่ของที่นี่เค้าใช้แป้งปอเปี๊ยะห่อแทนค่ะ นำไปทอดกรอบ หั่นมาพอดีคำ เลือกจิ้มซอสพริกหรือมายองเนสก็ได้ตามใจชอบ แต่หยกเลือกจิ้มซอสพริกเพราะช่วยตัดเลี่ยนค่ะ เสียดายที่แป้งปอเปี๊ยะหนาไปนิดนึง ช่วงเคี้ยวเลยรู้สึกลำบากนิดหน่อยค่ะ
จบแล้วค่ะ สำหรับการรีวิวในวันนี้ ถ้าหากมีโอกาสไปเดินตลาด อตก. ก็เข้าไปนั่งทานในร้านนี้กันได้นะคะ มีห้องแอร์เย็นๆ พร้อมบาร์เครื่องดื่มอีกหลายอย่างเลยค่ะ ^^